508 J U D I C I A. 



T«T noyav naXovatv tj/uiv navra t ayaO^" ol Osot, 



Epicharmis. 



Haec commentatio ordini praemio digna visa est, quia quaestionem pro- 

 positam probe solvit, primum luculenta expositione rationis, quam in historia 

 conscribenda Polybius tenuit , deinde accurata demon stratione , qua effici- 

 tur, Herodotum, Thucydidem, Xenophontem melius et aptius historici 

 officio functos fuisse, quam Polybium; multa quae ad ita dictam methodum 

 nQay/uaTixijV a Polybio relata sint vel ab historica narratione aliena esse, 

 vel ex ipsa narratione absque perpetua adnotatione, aut praeceptis ad fasti- 

 dium usque inculcatis, lectori manifesta reddi oportere; Polybium vero 

 superare liistoricos ita dictos rhetoricos, Epiiorum, Theopompdm, Timaeum, 

 Phylarchum. 



At vero , etiamsi ordo propter eximia liujus commentationis merita earn 

 praemio dignam existimaverit , nonnulla tamen animadvertit , quae, etsi 

 / improbanda , non tanti videbantur , ut propterea totam commentationem 

 condemnaret. 



Praecipuimi erat quod disputationis ilia pars , quae de auctoribus deper- 

 ditis, Ephoro, Theopompo, Timaeo agit, parum firmo niti fundamento 

 videbatm*. Etenim quum judicium de his auctoribus plerumque ipsius 

 Polybii testimonio comprobetur, hie in propria causa actor fuerit et judex, 

 quod sane non admittendum; praesertim quum ex comparatione hujus 

 testimonii cum aliorum auctorum judicio pateat Polybium , nisi semper 

 injustum , certe saepius iniquum fuisse in ahos scriptores , praesertim in 

 Theopompum et Phylarchum. Auctor ipse hoc subinde aguovit. 



Id ipsum vero quod in hoc loco nostram ignorantiani alieno judicio 

 compensare coacti sumus, hanc commentationis partem minus necessariam 

 'reddit; comparatio enim quaerebatur inter libros, quos ipsi legere possi- 

 mus, comparatio, quae judicando, non divinando confici possit. 



At praeterea tanta doctrinae ubertate , tanto judicii acumine , tanta 

 praesertim auctoris modestia et ingenuitate haec scriptio commendatur, ut 

 ordo ipso Polybio severior videretur , nisi illam palma dignam proclamaverit. 



Schedula aperta nomen retuHt Mattuiae de Vries, Harlemenm , in 

 Acad. Lugd.'Bat. PMlos. Theor. et Litt. Hum. Candidati; qui examini a 

 lege praescripto satisfecit. 



